ขอถามคุณหน่อยคับผมมีอาหารแสบขาแต่ขาตรงบริเวณนั้นไม่มีแผลและมันคนล่ะกับขาที่สุนัขกับหรือผมคิดมากไปเอง
สวัสดีค่ะ อาการแสบขาซึ่งเกิดขึ้นในขาข้างที่ไม่ได้ถูกสุนัขกัด ไม่ได้เป็นลักษณะอาการของโรคพิษสุนัขบ้าแต่อย่างใดค่ะสำหรับอาการของโรคพิษสุนัขบ้านั้นจะแบ่งออกเป็น 3 ระยะคือ-ระยะแรก จะมีไข้ อ่อนเพลีย ปวดศีรษะ ปวดหรือเสียวบริเวณแผลที่ถูกกัด- ระยะที่ 2 (หรือระยะตื่นเต้นในสัตว์) จะมีน้ำลายมาก เนื่องจากการเจ็บปวดกล้ามเนื้อที่ใช้ในการกลืน ทำให้ไม่กล้าดื่มน้ำ ไม่กล้ากลืนน้ำลาย แม้ว่าจะหิวน้ำ มีเหงื่อออกมาก กระวนกระวาย สะดุ้ง ตกใจง่าย เมื่อมีสิ่งเร้า เช่น ลมพัด เสียงดัง คลุ้มคลั่งสลับกับสติดี- ระยะสุดท้ายหรือระยะอัมพาต จะไม่รู้สึกตัว หมดสติ อาจมีชัก ส่วนใหญ่เสียชีวิตไม่เกิน 7 วันหลังจากแสดงอาการสำหรับอาการแสบขาที่เกิดขึ้น แนะนำให้สังเกตไปก่อนค่ะ หากเป็นเพียงไม่มนาน เกิดเป็นครั้งคราว ก็ไม่ได้อันตรายแต่อย่างใด อาจเกิดจากการรับความรู้สึกของเส้นประสาทผิดปกติเพียงชั่วคราว แต่หากอาการเป็นต่อเนื่องและรบกวนต่อการใช้ชีวิตประจำวัน ควรไปพบแพทย์เพื่อหาสาเหตุค่ะ